
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2022 

MEMO
[bookmark: _GoBack]PËR PROJEKTLIGJIN
“PËR RATIFIKIMIN E PROTOKOLLIT NDRYSHUES TË KONVENTËS PËR MBROJTJEN E INDIVIDËVE NË LIDHJE ME PËRPUNIMIN AUTOMATIK
TË TË DHËNAVE PERSONALE”


· HYRJE

Projektligji “Për ratifikimin e protokollit ndryshues të Konventës për Mbrojtjen e Individëve në lidhje me Përpunimin Automatik të të Dhënave Personale”, është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.


· BAZA KUSHTETUESE E PROJEKTLIGJIT 

Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë”.


· QËLLIMI DHE PËRMBAJTJA E PROJEKTLIGJIT

[bookmark: _Hlk38309527]Ky projektligj ka për qëllim ratifikimin e protokollit ndryshues të Konventës për Mbrojtjen e Individëve në lidhje me Përpunimin Automatik të të Dhënave Personale, miratuar në parim me vendimin nr.1001, datë 9.12.2020, të Këshillit të Ministrave, “Për miratimin, në parim, të protokollit ndryshues të Konventës për Mbrojtjen e Individëve në lidhje me Përpunimin Automatik të të Dhënave Personale” dhe nënshkruar më datë 28.1.2022.
Konventa për Mbrojtjen e Individëve në lidhje me Përpunimin Automatik të të Dhënave Personale, në vijim, Konventa (Konventa ETS nr.108), prej 35 vitesh ka shërbyer si baza e legjislacionit ndërkombëtar në fushën e mbrojtjes së të dhënave e mbi 40 shteteve dhe si i vetmi instrument ligjor detyrues në nivel ndërkombëtar.
Konventa është miratuar që në vitin 1981, shumë kohë përpara epokës së internetit dhe komunikimeve elektronike. Zhvillimi i teknologjisë, globalizimi i informacionit dhe qarkullimi gjithnjë e më i madh i të dhënave personale në ambientin digjital, sjell sfida të reja në fushën e mbrojtjes së të dhënave personale.
Pikërisht, qëllimi i protokollit ndryshues (CETS nr.223) është modernizimi i Konventës (ETS 108) dhe protokollit shtesë të saj (ETS nr.181), me qëllim gjetjen e zgjidhjeve përballë këtyre sfidave dhe në të njëjtën kohë forcimin e mekanizmit të vlerësimit dhe mbikëqyrjes së konventës.
Duke qenë se Konventa e modernizuar do të përmbajë të njëjtin nivel sigurie të mbrojtjes së të dhënave personale, sikurse legjislacioni evropian, hyrja në fuqi e protokollit ndryshues të Konventës, do të kontribuojë në promovimin e standardeve evropiane të mbrojtjes së të dhënave personale në të gjithë botën. Gjithashtu, rritja e standardeve të mbrojtjes së të dhënave nga shtetet palë të Konventës, do të lehtësojë qarkullimin e të dhënave personale midis vendeve të Bashkimit Evropian dhe atyre që nuk janë pjesë e BE-së.

· [bookmark: page3]EFEKTET FINANCIARE

Sa i takon efekteve financiare, sqarojmë se projektligji nuk shoqërohet me efekte financiare.

